बहादुरगढ़(प्रवीन धनखड़) पेट्रोल और डीजल की लगातार बढ़ रही कीमतों के विरोध में बहादुरगढ़ में हरियाणा महिला कांग्रेस ने प्रदर्शन किया और बहादुरगढ़ के लाल चौक पर प्रधानमंत्री नरेंद्र मोदी का पुतला भी फूंका। महिला कांग्रेस की वरिष्ठ उपाध्यक्ष नीना राठी ने कार्यकर्ताओं के साथ मिलकर शहर भर में नारेबाजी की और लोगों से भारत बंद में सहयोग देने की भी अपील की। उन्होंने लोगों से अपनी दुकानें बंद रखकर कांग्रेस का समर्थन करने और बीजेपी द्वारा लगातार बढ़ाई जारी कीमतों का विरोध करने के लिए भी समर्थन मांगा।